CELEX: 62008CN0104
Language: da
Date: 2008-03-06 00:00:00
Title: Sag C-104/08: Anmodning om præjudiciel afgørelse indgivet af Unabhängiger Verwaltungssenat des Landes Oberösterreich (Østrig) den 6. marts 2008 — Marc André Kurt mod Bürgermeister der Stadt Wels

7.6.2008   
            
            
               DA
            
            
               Den Europæiske Unions Tidende
            
            
               C 142/13
            
         Anmodning om præjudiciel afgørelse indgivet af Unabhängiger Verwaltungssenat des Landes Oberösterreich (Østrig) den 6. marts 2008 — Marc André Kurt mod Bürgermeister der Stadt Wels
   (Sag C-104/08)
   (2008/C 142/21)
   Processprog: tysk
   Den forelæggende ret
   Unabhängiger Verwaltungssenat des Landes Oberösterreich
   Parter i hovedsagen
   
      Sagsøger: Marc André Kurt
   
      Sagsøgt: Bürgermeister der Stadt Wels
   Præjudicielle spørgsmål
   
               1)
            
            
               Er det foreneligt med de grundlæggende principper i traktaten om oprettelse af Det Europæiske Fællesskab og Unionstraktaten (EUT 2006 C 321, s. 1) og de friheder, der udspringer heraf, at nægte en unionsborger, der — i lyset af sin teoretiske og praktiske uddannelse og mangeårige relevante erhvervserfaring og kvalifikationer, som han formelt og praktisk har opnået i en medlemsstat — har ret til at undervise køreskoleelever i teori og praksis og på det seneste også kørelærere, en bevilling til at etablere og drive en køreskole i sin egen hjemstat, ved i lovgivningen at stille krav om et diplom (»Diplomzwang«, herefter »diplomtvang«), som der ikke administrativt kan ses bort fra?
            
         
               2)
            
            
               Er »diplomtvangen« i henhold til § 109, stk. 1, litra e), i Kraftfahrgesetz 1967 (lov om motorkøretøjer af 1967, herefter »KFG«) forenelig navnlig med de værdier, der kommer til udtryk i artikel 16 og 20 i Den Europæiske Unions charter om grundlæggende rettigheder (EUT 2007 C 303, s. 1) om frihed til at oprette og drive egen virksomhed, fri konkurrence og princippet om alle borgeres lighed for loven?
            
         
               3)
            
            
               Skal KFG's § 109, stk. 2, fortolkes således, at også anden relevant form for uddannelse i forbindelse med tilsvarende opnået erhvervserfaring kan anses for »ligeværdig akademisk uddannelse«?